ഹയര് സെക്കണ്ടറി ഏകജാലക പ്രവേശനം: ട്രയല് അലോട്ട്മെന്റ് റിസള്ട്ട് 13 ന് തിരുവനന്തപുരം: ഹയര്സെക്കണ്ടറി ഒന്നാം വര്ഷ പ്രവേശനത്തിനുള്ള ട്രയല് അലോട്ട്മെന്റ് ഫലം 13 ന് പ്രസിദ്ധീകരിക്കും. പ്രോസ്പെക്ടസ് മാനദണ്ഡങ്ങള് അനുസരിച്ച് സാധുതയുള്ള അപേക്ഷകളും ഓപ്ഷനുകളുമാണ് അലോട്ട്മെന്റിനായി പരിഗണിച്ചിട്ടുള്ളത്. പൊതുവിദ്യാഭ്യാസ വകുപ്പിന്റെ അഡ്മിഷന് ഗേറ്റ്വേ ആയ www.admission.dge.kerala.gov.in ലെ Click for Higher Secondary Admission എന്ന ലിങ്കിലൂടെ ഹയര്സെക്കണ്ടറി അഡ്മിഷന് വെബ്സൈറ്റില് പ്രവേശിച്ച് Candidate LoginSWS എന്നതിലൂടെ ലോഗിന് ചെയ്യണം. ക്യാന്ഡിഡേറ്റ് ലോഗിനിലെ Trial Result എന്ന ലിങ്കിലൂടെ അപേക്ഷകര്ക്ക് ട്രയല് റിസള്ട്ട് പരിശോധിക്കാം. ട്രയല് റിസള്ട്ട് പരിശോധിക്കുന്നതിന് വേണ്ട സാങ്കേതിക സൗകര്യങ്ങള് അപേക്ഷകര്ക്ക് വീടിനടുത്തുള്ള സര്ക്കാര് എയ്ഡഡ് ഹയര്സെക്കണ്ടറി സ്കൂളിലെ ഹെല്പ്പ് ഡെസ്കുകളില് നിന്ന് ലഭിക്കും. അപേക്ഷകര്ക്കുള്ള വിശദ നിര്ദ്ദേശങ്ങളും വെബ്സൈറ്റില് ലഭ്യമാണ്. സെപ്റ്റംബര് 16 ന് വൈകിട്ട് 5 മണിവരെ അപേക്ഷകര്ക്ക് ട്രയല് അലോട്ട്മെന്റ് ലിസ്റ്റ് പരിശോധിക്കാം. എന്തെങ്കിലും തിരുത്തലുകള് ആവശ്യമാണെങ്കില് ക്യാന്ഡിഡേറ്റ് ലോഗിനിലെ Edit Application എന്ന ലിങ്കിലൂടെ ആവശ്യമായ തിരുത്തലുകള് ഉള്പ്പെടുത്തലുകള് വരുത്താം. തെറ്റായ വിവരങ്ങള് നല്കി ലഭിക്കുന്ന അലോട്ട്മെന്റ് റദ്ദാക്കും. ഇതു സംബന്ധിച്ച് പ്രിന്സിപ്പല്മാര്ക്കുള്ള വിശദ നിര്ദ്ദേശങ്ങളും വെബ്സൈറ്റില് ലഭ്യമാണ്. Tags latest news Kerala plus one news Trial Allotment Result shortlink